Ο **Τζέισον Κούμας** (γεννημένος στις 25 Σεπτεμβρίου 1979) είναι Ουαλός πρώην επαγγελματίας ποδοσφαιριστής, ο οποίος στη διάρκεια της καριέρας του αγωνίστηκε για λογαριασμό των Τρανμίρ Ρόβερς, Κάρντιφ Σίτι, Γουέστ Μπρόμιτς Άλμπιον και Γουίγκαν Αθλέτικ. Ο Κούμας είναι ελληνοκυπριακής καταγωγής και πρώην Ουαλός διεθνής.

Συμπεριελήφθη στην κορυφαία ομάδα της Φούτμπολ Λιγκ Τσάμπιονσιπ για τις σεζόν 2005–06 και 2006–07.

Συλλογική καριέρα
-----------------

### Νεανικά χρόνια

Γεννημένος στο Ρέξαμ, ο Κούμας αγωνίστηκε με τα χρώματα της Ολίμπικ ΦΚ στη διάρκεια της σχολικής του σταδιοδρομίας, προτού ενταχθεί στα τμήματα υποδομής της Λίβερπουλ ΦΚ, όπου και συνυπήρξε με παίκτες όπως οι Στίβεν Τζέραρντ και Μάικλ Όουεν. Ωστόσο, καθώς δεν υπέγραψε σχετική σύμβαση με τον σύλλογο, τελικώς εντάχθηκε στα τμήματα υποδομής των Τρανμίρ Ρόβερς.

### Τρανμίρ Ρόβερς

Ο Κούμας πραγματοποίησε το επαγγελματικό του ντεμπούτο για λογαριασμό των Τρανμίρ Ρόβερς στη διάρκεια της σεζόν 1998–99. Μία σειρά πολύ καλών εμφανίσεων στη διάρκεια των τεσσάρων επόμενων ετών του απέφερε πολλούς επαίνους, συμπεριλαμβανομένης μίας θέσης στην καλύτερης ενδεκάδα της PFA Division Two για τη σεζόν 2001–02. Ο Κούμας καθιερώθηκε ως ένας ταλαντούχος νεαρός ποδοσφαιριστής με ιδιαίτερα πλούσιο ταλέντο. Πέτυχε ένα από τα τέρματα της Τρανμίρ όταν αυτή απέκλεισε τη μεγάλη της αντίπαλο στην περιοχή του Μέρσεϊσαϊντ, Έβερτον, για το Κύπελλο Αγγλίας της σεζόν 2000–01, σε μία ξεχωριστής σημασίας νίκη με τελικό σκορ 3–0 στο Γκούντισον Παρκ. Τον Αύγουστο του 2002, το ταλέντο του εντοπίστηκε από τον προπονητή της Γουέστ Μπρόμιτς Άλμπιον, Γκάρι Μέγκσον, ο οποίος κατέβαλε στους Ρόβερς ποσό της τάξεως των £2,25 εκατομμυρίων για την απόκτηση του Κούμας.

### Γουέστ Μπρόμιτς Άλμπιον

Μία επιτυχημένη πρώτη σεζόν στο αγωνιστικό επίπεδο της Πρέμιερ Λιγκ, η οποία περιελάμβανε δύο εξαιρετικά προσωπικά τέρματα απέναντι στη Μάντσεστερ Γιουνάιτεντ και την Μπλάκμπερν Ρόβερς, είχε ως αποτέλεσμα ο Κούμας να λάβει το βραβείο του κορυφαίου παίκτη της ομάδας για τη σεζόν. Ωστόσο, οι προσωπικές επιδόσεις του δεν αποδείχθηκαν αρκετές για να γλιτώσουν τον σύλλογο από τον υποβιβασμό στη Φούτμπολ Λιγκ. Ο Κούμας οδήγησε τους *Baggies* στην επάνοδό τους στην Πρέμιερ Λιγκ 2004, με τον ίδιο να λαμβάνει το βραβείο του κορυφαίου παίκτη της Φερστ Ντιβίζιον για τον Νοέμβριο του 2003, καθώς και να συμπεριλαμβάνεται στην κορυφαία ενδεκάδα της Φερστ Ντιβίζιον για τη σεζόν. Το καλοκαίρι του 2004, ο Κούμας ανανέωσε το συμβόλαιό του με τη Γουέστ Μπρόμιτς, ωστόσο στη διάρκεια της επόμενης σεζόν ήρθε σε σύγκρουση με τον νέο τεχνικό της ομάδας, Μπράιαν Ρόμπσον. Ο Ρόμπσον δήλωσε "απογοητευμένος" με τη συμπεριφορά του Κούμας και προχώρησε στην τοποθέτησή του στη λίστα των υπό παραχώρηση παικτών.

#### Δανεισμός στην Κάρντιφ Σίτι

Κατά την έναρξη της σεζόν 2005–06, ο Κούμας παραχωρήθηκε ως δανεικός στην Κάρντιφ Σίτι. Η μετακίνηση αυτή αποδείχθηκε άμεσα πετυχημένη, καθώς ο Κούμας εισήλθε στον αγωνιστικό χώρο ως αλλαγή και σκόραρε στο ντεμπούτο του στη διάρκεια αναμέτρησης απέναντι στη Λιντς Γιουνάιτεντ. Κατά τη διάρκεια του υπόλοιπου της σεζόν, ο Κούμας πραγματοποίησε σειρά ηγετικών εμφανίσεων αναδεικνυόμενος συχνά ως ο κορυφαίος παίκτης των αναμετρήσεων, ενώ σημείωσε 13 τέρματα σε συνολικά 44 συμμετοχές αγωνιζόμενος στον χώρο της μεσαίας γραμμής, συμπεριλαμβανομένου ενός χατ-τρικ σε εκτός έδρας αναμέτρηση απέναντι στη Λούτον σε μία ευρεία νίκη της ομάδας του. Ο Κούμας κατάφερε να γίνει ιδιαιτέρως αγαπητός μεταξύ των φίλων των *Bluebirds*, ενώ, ταυτόχρονα, έλαβε το βραβείο του καλύτερου παίκτης της ομάδας για τη σεζόν και συμπεριλήφθηκε στην καλύτερη ενδεκάδα της σεζόν του πρωταθλήματος από την PFA.

Η Κάρντιφ Σίτι στη συνέχεια προσπάθησε να διαπραγματευτεί τη μεταγραφή του Κούμας, πριν από την έναρξη της σεζόν 2006–07, ωστόσο απέτυχε να έρθει σε συμφωνία με τη Γουέστ Μπρόμιτς. Ο ίδιος ο Κούμας απείχε από τις προπονήσεις στη διάρκεια των διαπραγματεύσεων και αρνιόταν να επιστρέψει στο Χόθορνς, φτάνοντας μέχρι να πραγματοποιεί ατομικές προπονήσεις, μακριά από την ομάδα του. Στις 23 Αυγούστου, ο Κούμας άλλαξε ριζικά στάση απέναντι στη Γουέστ Μπρόμιτς Άλμπιον, βάζοντας την υπογραφή του σε νέο συμβόλαιο διάρκειας τριών ετών.

#### Επιστροφή στη Γουέστ Μπρόμιτς

Η συλλογική του καριέρα έλαβε, τότε, νέα ώθηση υπό την τεχνική καθοδήγηση του νέου προπονητή της ομάδας, Τόνι Μόουμπρεϊ, αποτελώντας εκ νέου βασική επιλογή στην αρχική ενδεκάδα του συλλόγου, ενώ έλαβε το βραβείο του καλύτερου παίκτη σε αριθμό αναμετρήσεων στη διάρκεια της σεζόν 2006–07. Έλαβε το βραβείο το καλύτερου παίκτη της *Powerade Championship* για τον Δεκέμβριο του 2006. Ο Κούμας έλαβε το βραβείο του καλύτερου παίκτη της σεζόν στη Τσάμπιονσιπ στη διάρκεια των *Football League Awards* τον Μάρτιο του 2007, ενώ συμπεριλήφθηκε στην καλύτερη ενδεκάδα της σεζόν στην Τσάμπιονσιπ, τον Απρίλιο του ίδιου έτους.

### Γουίγκαν Αθλέτικ

Τον Ιούλιο του 2007, η Γουέστ Μπρόμιτς έφθασε σε συμφωνία για τη μεταγραφή του παίκτη έναντι ποσού ύψους £5,3 εκατομμυρίων με τη Γουίγκαν Αθλέτικ, αναφέροντας πως επρόκειτο για πρόταση αγοράς η οποία δύσκολα θα μπορούσε να απορριφθεί. Ο Κούμας ολοκλήρωσε τη μεταγραφή του στη Γουίγκαν στις 10 Ιουλίου. Πραγματοποίησε το ντεμπούτο του με τη Γουίγκαν στις 11 Αυγούστου 2007 σε μία εκτός έδρας ήττα της ομάδας του με σκορ 2–1 απέναντι στην Έβερτον. Τον επόμενο μήνα πραγματοποίησε την 300ή συμμετοχή του σε αγώνα πρωταθλήματος, πετυχαίνοντας, ταυτόχρονα, το πρώτο του προσωπικό τέρμα με τα χρώματα της νέας του ομάδας, ευστοχώντας στην εκτέλεση ενός πέναλτι στο 80ό λεπτό αναμέτρησης, βοηθώντας τη Γουίγκαν να πάρει εντός έδρας ισοπαλία με σκορ 1–1 απέναντι στη Φούλαμ. Λόγω ενός τραυματισμού και των λιγοστών ευκαιριών που πήρε με την πρώτη ομάδα του συλλόγου, υπό τις οδηγίες τριών διαφορετικών προπονητών στη διάρκεια της συνολικής του παρουσίας στη Γουίγκαν, το όνομα του Κούμας συνδέθηκε έντονα με το ενδεχόμενο επιστροφής του στην προηγούμενη ομάδα του, Γουέστ Μπρόμιτς Άλμπιον, καθώς και τις Νιούκασλ Γιουνάιτεντ και Λέστερ Σίτι υπό τη μορφή δανεικού έως το τέλος της σεζόν 2009–10, ωστόσο ο δανεισμός του αυτός ουδέποτε υλοποιήθηκε. Ο Κούμας έμεινε ελεύθερος συμβολαίου με την ολοκλήρωση της σεζόν 2010/11, έπειτα από την επιστροφή του από περίοδο κατά τη διάρκεια της οποίας αγωνιζόταν ως δανεικός στην Κάρντιφ Σίτι.

#### Δεύτερος δανεισμός στην Κάρντιφ Σίτι

Στις 5 Αυγούστου 2010, ο Κούμας ήρθε σε συμφωνία προκειμένου να μετακομίσει εκ νέου στην Κάρντιφ Σίτι υπό την μορφή δανεισμού για μία σεζόν, ωστόσο η μεταγραφή του δεν μπόρεσε να ολοκληρωθεί προτού αρθεί η απαγόρευση μεταγραφών η οποία είχε επιβληθεί στους Ουαλούς. Την επόμενη ημέρα, η απαγόρευση μεταγραφών του συλλόγου άρθηκε και ο Κούμας μπόρεσε να δηλωθεί από την Κάρντιφ δύο μέρες πριν από την έναρξη της σεζόν 2010–11. Ο Κούμας πραγματοποίησε το ντεμπούτο του, κατά τη δεύτερή του θητεία στην Κάρντιφ Σίτι, σε μία εντός έδρας νίκη με σκορ 4–0 επί των Ντονκάστερ Ρόβερς, μπαίνοντας ως αλλαγή στα τελευταία λεπτά της αναμέτρησης στη θέση του Κρεγκ Μπέλαμι. Το δεύτερο πέρασμα του Κούμας από τους *Bluebirds* σημαδεύτηκε σε μεγάλο βαθμό από τραυματισμούς, καθώς και άλλες κακοτυχίες. Η Κάρντιφ χρειαζόταν τη νίκη προκειμένου να παραμείνει σε απόσταση βολής από τη δεύτερη στον βαθμολογικό πίνακα, Νόριτς, προκειμένου να παραμείνει ζωντανή στη μάχη για την άνοδο στην Πρέμιερ Λιγκ. Με το σκορ να βρίσκεται στο ισόπαλο 1–1 στο Κίπμοουτ Στέιντιουμ στο 87ο λεπτό της αναμέτρησης, ο τεχνικός της Κάρντιφ, Ντέιβ Τζόουνς, πέρασε ως αλλαγή στον αγωνιστικό χώρο τον Κούμας. Έπειτα από 3 λεπτά αγωνιστικής παρουσίας, εκτέλεσε με επιτυχία φάουλ από απόσταση 23 μέτρων στην επάνω αριστερή γωνία της εστίας του αντίπαλου τερματοφύλακα. Ο Κούμας, στη συνέχεια, τελείωσε την αναμέτρηση, νικώντας τον αντίπαλο τερματοφύλακα σε φάση ένας εναντίον ενός, ανεβάζοντας τον πήχη του σκορ στο 3–1 υπέρ της Κάρντιφ.

### Επιστροφή στους Τρανμίρ Ρόβερς

Αφότου έμεινε ελεύθερος συμβολαίου από τον Γουίγκαν το 2011, ο Κούμας παρέμεινε ελεύθερος και σκέφτηκε σοβαρά το ενδεχόμενο να αποχωρήσει από την ενεργό δράση. Το BBC έκανε γνωστό, στις 8 Ιουλίου 2013, πως ο Κούμας είχε ζητήσει να προπονηθεί με την πρώην ομάδα του, Τρανμίρ Ρόβερς, καθώς προσπαθούσε να αναγεννήσει την ποδοσφαιρική του καριέρα. Έπειτα από μία επιτυχημένη περίοδο δοκιμαστικών, έβαλε την υπογραφή του συμβόλαιο μονοετούς διάρκειας στις 1 Αυγούστου. Στις 23 Μαΐου 2014, ο Κούμας ανανέωσε το συμβόλαιό του για έναν ακόμη χρόνο.

### Απόσυρση

Ο Κούμας ανακοίνωσε την απόσυρσή του από την ενεργό δράση στις 10 Ιουλίου 2015.

Διεθνής Καριέρα
---------------

Ο Κούμας (κόκκινα) και ο Γκούναρ Χέινταρ Πόρβαλντσον (μπλε) στη διάρκεια διεθνούς αναμέτρησης μεταξύ της Ισλανδίας και της Ουαλίας.
Γεννημένος στο Ρέξαμ από Ελληνοκύπριο πατέρα και Αγγλίδα μητέρα, ο Κούμας μπορούσε να αγωνιστεί με τα χρώματα της Κύπρου, της Αγγλίας ή της Ουαλίας. Όταν ο Κούμας έλαβε κλήσεις τόσο από την Κύπρο όσο και την Ουαλία, ο ίδιος επέλεξε να εκπροσωπήσει τη δεύτερη. Ο Κούμας πραγματοποίησε συνολικά 34 διεθνείς συμμετοχές με την εθνική ομάδα της χώρας του, πραγματοποιώντας το διεθνές ντεμπούτο του σε αναμέτρηση απέναντι στην Ουκρανία το 2001. Ήταν μέλος της Εθνικής Ουαλίας, η οποία, υπό την τεχνική καθοδήγηση του Μαρκ Χιούζ, έφθασε πολύ κοντά στην πρόκριση για την τελική φάση του Ευρωπαϊκού Πρωταθλήματος του 2004, ηττώμενη με σκορ 1–0 απέναντι στη Ρωσία στη φάση των πλέι-οφ.

Η διεθνής του καριέρα θα μπορούσε να έχει ακόμη καλύτερη τύχη εφόσον ο ίδιος είχε καλύτερη παρουσία στις προπονήσεις της Εθνικής Ουαλίας. Τον Μάιο του 2006, ο Κούμας αποχώρησε αιφνιδιαστικά από συγκέντρωση προετοιμασίας της ομάδας στο Σαν Σεμπαστιάν. Επέστρεψε, τελικά, στη διεθνή σκηνή πετυχαίνοντας τρία τέρματα στη διάρκεια δύο αναμετρήσεων, ένα σε μία νίκη με σκορ 3–1 επί της Κύπρου τον Οκτώβριο του 2006 και δύο σε μία νίκη με σκορ 4–0 τον Νοέμβριο του 2006 επί του Λίχτενσταϊν.

Ο Κούμας διετέλεσε αρχηγός της εθνικής ομάδας του για πρώτη φορά στις 1 Ιουνίου 2008, σε μία ήττα της Ουαλίας με σκορ 2–0 από την Ολλανδία. Αστόχησε σε εκτέλεση πέναλτι για την Ουαλία σε αναμέτρηση για τα προκριματικά του Παγκοσμίου Κυπέλλου απέναντι στο Αζερμπαϊτζάν. Ο Κούμας ανακοίνωσε την αποχώρησή του από ενεργό δράση ως διεθνής στις 6 Σεπτεμβρίου 2009, έχοντας πετύχει συνολικά 10 τέρματα σε 34 συμμετοχές. Η τελευταία του εμφάνιση με τα χρώματα της Ουαλίας ήταν σε μία ήττα με σκορ 2–0 απέναντι στη Φινλανδία στις 28 Μαρτίου 2009.

Στατιστικά Καριέρας
-------------------

### Σύλλογος

*Τελευταία ενημέρωση: 2 Μαΐου 2015.*

Στατιστικά Συλλόγων| Ομάδα | Σεζόν | Πρωτάθλημα | Κύπελλο Αγγλίας | Λιγκ Καπ | Άλλα | Σύνολο |
| --- | --- | --- | --- | --- | --- | --- |
| Κατηγορία | Συμμ | Γκολ | Συμμ | Γκολ | Συμμ | Γκολ | Συμμ | Γκολ | Συμμ | Γκολ |
| Τρανμίρ Ρόβερς | 1998–99 | Φερστ Ντιβίζιον | 23 | 3 | — | 4 | 1 | — | 27 | 4 |
| 1999–2000 | 23 | 2 | 1 | 0 | 5 | 0 | — | 29 | 2 |
| 2000–01 | 39 | 10 | 4 | 1 | 4 | 0 | — | 47 | 11 |
| 2001–02 | Σέκοντ Ντιβίζιον | 38 | 8 | 4 | 4 | 1 | 1 | — | 43 | 13 |
| 2002–03 | 4 | 2 | — | — | — | 4 | 2 |
| Σύνολο | 127 | 25 | 9 | 5 | 14 | 2 | 0 | 0 | 150 | 32 |
| Γουέστ Μπρόμιτς Άλμπιον | 2002–03 | Πρέμιερ Λιγκ | 32 | 4 | 2 | 0 | 1 | 0 | — | 35 | 4 |
| 2003–04 | Φερστ Ντιβίζιον | 42 | 10 | 1 | 0 | 3 | 0 | — | 46 | 10 |
| 2004–05 | Πρέμιερ Λιγκ | 10 | 0 | 2 | 0 | 1 | 0 | — | 13 | 0 |
| 2006–07 | Τσάμπιονσιπ | 39 | 9 | 4 | 0 | 1 | 0 | 3 | 0 | 47 | 9 |
| Σύνολο | 123 | 23 | 9 | 0 | 6 | 0 | 3 | 0 | 141 | 23 |
| Κάρντιφ Σίτι (δανεικός) | 2005–06 | Τσάμπιονσιπ | 44 | 12 | — | 3 | 1 | — | 47 | 13 |
| Γουίγκαν Αθλέτικ | 2007–08 | Πρέμιερ Λιγκ | 30 | 1 | 2 | 0 | 1 | 0 | — | 33 | 1 |
| 2008–09 | 16 | 0 | — | 2 | 0 | — | 18 | 0 |
| 2009–10 | 8 | 1 | 2 | 0 | — | — | 10 | 1 |
| Σύνολο | 54 | 2 | 4 | 0 | 3 | 0 | 0 | 0 | 61 | 2 |
| Κάρντιφ Σίτι (δανεικός) | 2010–11 | Τσάμπιονσιπ | 23 | 2 | — | 2 | 0 | 2 | 0 | 27 | 2 |
| Τρανμίρ Ρόβερς | 2013–14 | Λιγκ Ουάν | 31 | 4 | 1 | 0 | 2 | 0 | — | 34 | 4 |
| 2014–15 | Λιγκ Του | 20 | 0 | 1 | 1 | 1 | 0 | 1 | 0 | 23 | 1 |
| Σύνολο | 51 | 4 | 2 | 1 | 3 | 0 | 1 | 0 | 57 | 5 |
| Σύνολο Καριέρας | 422 | 68 | 24 | 6 | 31 | 3 | 6 | 0 | 483 | 77 |

1. 1 2  Συμμετοχές στα Πλέι-Οφ της Τσάμπιονσιπ
2. ↑  Συμμετοχή στο Φούτμπολ Λιγκ Τρόφι

### Διεθνής

*Τελευταία ενημέρωση: 28 Μαρτίου 2009.*

Διεθνή Στατιστικά| Εθνική Ομάδα | Έτος | Συμμ | Γκολ |
| --- | --- | --- | --- |
| Ουαλία | 2001 | 1 | 0 |
| 2002 | 1 | 0 |
| 2003 | 6 | 0 |
| 2004 | 6 | 1 |
| 2005 | 2 | 0 |
| 2006 | 4 | 3 |
| 2007 | 5 | 3 |
| 2008 | 8 | 3 |
| 2009 | 1 | 0 |
| Σύνολο | 34 | 10 |

Παραπομπές
----------

1. 1 2 3  Hugman, Barry J. επιμ. (2009). *The PFA Footballers' Who's Who 2009–10*. Edinburgh: Mainstream Publishing. ISBN 978-1-84596-474-0.
2. ↑  «Double joy for Zamora». BBC Sport. 15 Απριλίου 2002.. Ανακτήθηκε στις 25 Απριλίου 2007.
3. ↑  «Tranmere shame Everton». BBC. 27 Ιανουαρίου 2001. Ανακτήθηκε στις 6 Σεπτεμβρίου 2009.
4. ↑  «West Brom tie up Koumas deal». BBC Sport. 29 Αυγούστου 2002.. Ανακτήθηκε στις 26 Απριλίου 2007.
5. ↑  «Koumas wins West Brom award». BBC Sport. 29 Απριλίου 2003.. Ανακτήθηκε στις 26 Απριλίου 2007.
6. ↑  «Koumas named player of the month». BBC Sport. 3 Δεκεμβρίου 2003.. Ανακτήθηκε στις 26 Απριλίου 2007.
7. ↑  «Henry retains PFA crown». BBC Sport. 25 Απριλίου 2004.. Ανακτήθηκε στις 26 Απριλίου 2007.
8. ↑  «Koumas commits to Baggies». BBC Sport. 15 Ιουλίου 2004.. Ανακτήθηκε στις 26 Απριλίου 2007.
9. ↑  «West Brom put Koumas up for sale». BBC Sport. 13 Μαΐου 2005.. Ανακτήθηκε στις 26 Απριλίου 2007.
10. ↑  «Koumas seals Cardiff loan switch». BBC Sport. 27 Ιουλίου 2005.. Ανακτήθηκε στις 26 Απριλίου 2007.
11. ↑  «Welsh stars in team of the year». BBC Sport. 24 Απριλίου 2006.. Ανακτήθηκε στις 26 Απριλίου 2007.
12. ↑  «Koumas signs new Baggies contract». BBC Sport. 23 Αυγούστου 2006.. Ανακτήθηκε στις 26 Απριλίου 2007.
13. ↑  «Koumas handed Championship award». BBC Sport. 17 Ιανουαρίου 2007.. Ανακτήθηκε στις 18 Απριλίου 2008.
14. ↑  «Koumas handed Championship award». BBC Sport. 4 Μαρτίου 2007.. Ανακτήθηκε στις 5 Μαρτίου 2007.
15. ↑  «Ronaldo secures PFA awards double». BBC Sport. 22 Απριλίου 2007.. Ανακτήθηκε στις 23 Απριλίου 2007.
16. ↑  «Wigan complete signing of Koumas». BBC Sport. 10 Ιουλίου 2007.. Ανακτήθηκε στις 10 Ιουλίου 2007.
17. ↑  «Everton vs Wigan Athletic». Wigan Athletic F.C.. 11 Αυγούστου 2007. Αρχειοθετήθηκε από το πρωτότυπο στις 2007-12-17.. Ανακτήθηκε στις 16 Σεπτεμβρίου 2007.
18. ↑  «Wigan 1–1 Fulham». BBC Sport. 15 Σεπτεμβρίου 2007.. Ανακτήθηκε στις 16 Σεπτεμβρίου 2007.
19. ↑  «CITY SWOOP FOR KOUMAS RETURN». Cardiff City F.C.. 5 Αυγούστου 2010. Αρχειοθετήθηκε από το πρωτότυπο στις 2012-03-24.. Ανακτήθηκε στις 10 Σεπτεμβρίου 2013.
20. ↑  «Embargo lifted, players registered». Cardiff City F.C.. 6 Αυγούστου 2010. Αρχειοθετήθηκε από το πρωτότυπο στις 2012-03-24.. Ανακτήθηκε στις 10 Σεπτεμβρίου 2013.
21. ↑  «Koumas trains with Tranmere». BBC Sport. 8 Ιουλίου 2013.. Ανακτήθηκε στις 7 Αυγούστου 2013.
22. ↑  «Jason Koumas: Tranmere Rovers midfielder signs new contract». BBC Sport. 23 Μαΐου 2014.. Ανακτήθηκε στις 24 Μαΐου 2014.
23. ↑  BBC News, "Jason Koumas: Ex-West Brom, Wigan, and Tranmere man retires", 10 Ιουλίου 2015
24. ↑  «Jason Gets A Push to Join Wales». *Chronicle Live*. Ανακτήθηκε στις 19 Αυγούστου 2014.
25. ↑  «Russia break Welsh hearts». BBC Sport. 19 Νοεμβρίου 2003.. Ανακτήθηκε στις 11 Δεκεμβρίου 2015.
26. ↑  «Toshack's Wales warning for Koumas». Wales Online. 15 Αυγούστου 2006.. Ανακτήθηκε στις 11 Δεκεμβρίου 20015.
27. ↑  «Robben sinks Wales». The Press Association. 1 Ιουνίου 2008.. Ανακτήθηκε στις 2 Ιουνίου 2008. [*νεκρός σύνδεσμος*]
28. ↑  «Jason Koumas retires from International football». WalesOnline. 6 Σεπτεμβρίου 2008.. Ανακτήθηκε στις 6 Σεπτεμβρίου 2008.
29. ↑  «Wales 0–2 Finland». Football Association of Wales. 28 Μαρτίου 2009. Αρχειοθετήθηκε από το πρωτότυπο στις 2 Απριλίου 2009. Ανακτήθηκε στις 20 Δεκεμβρίου 2009.
30. ↑  «Games played by Jason Koumas in 1998/1999». Soccerbase. Ανακτήθηκε στις 12 Μαρτίου 2015.
31. ↑  «Games played by Jason Koumas in 1999/2000». Soccerbase. Ανακτήθηκε στις 12 Μαρτίου 2015.
32. ↑  «Games played by Jason Koumas in 2000/2001». Soccerbase. Ανακτήθηκε στις 12 Μαρτίου 2015.
33. ↑  «Games played by Jason Koumas in 2001/2002». Soccerbase. Ανακτήθηκε στις 12 Μαρτίου 2015.
34. 1 2  «Games played by Jason Koumas in 2002/2003». Soccerbase. Ανακτήθηκε στις 12 Μαρτίου 2015.
35. ↑  «Games played by Jason Koumas in 2003/2004». Soccerbase. Ανακτήθηκε στις 12 Μαρτίου 2015.
36. ↑  «Games played by Jason Koumas in 2004/2005». Soccerbase. Ανακτήθηκε στις 12 Μαρτίου 2015.
37. ↑  «Games played by Jason Koumas in 2006/2007». Soccerbase. Ανακτήθηκε στις 12 Μαρτίου 2015.
38. ↑  «Games played by Jason Koumas in 2005/2006». Soccerbase. Ανακτήθηκε στις 12 Μαρτίου 2015.
39. ↑  «Games played by Jason Koumas in 2007/2008». Soccerbase. Ανακτήθηκε στις 12 Μαρτίου 2015.
40. ↑  «Games played by Jason Koumas in 2008/2009». Soccerbase. Ανακτήθηκε στις 12 Μαρτίου 2015.
41. ↑  «Games played by Jason Koumas in 2009/2010». Soccerbase. Ανακτήθηκε στις 12 Μαρτίου 2015.
42. ↑  «Games played by Jason Koumas in 2010/2011». Soccerbase. Ανακτήθηκε στις 12 Μαρτίου 2015.
43. ↑  «Games played by Jason Koumas in 2015/2014». Soccerbase. Ανακτήθηκε στις 12 Μαρτίου 2015.
44. ↑  «Games played by Jason Koumas in 2014/2015». Soccerbase. Ανακτήθηκε στις 31 Μαΐου 2015.
45. ↑  Koumas.html «Τζέισον Κούμας» Check `|url=` value (βοήθεια). *National Football Teams*. Benjamin Strack-Zimmermann. Ανακτήθηκε στις 12 Μαρτίου 2015.

Εξωτερικοί σύνδεσμοι
--------------------

* Τζέισον Κούμας Στατιστικά καριέρας στο Soccerbase
* Προφίλ από την Ποδοσφαιρική Ομοσπονδία της Ουαλίας Αρχειοθετήθηκε 2008-09-07 στο Wayback Machine.